9) การจัดการ

9.1 โครงสร้างการจัดการ

บริษัทมีคณะกรรมการทั้งสิ้น 2 ชุด ได้แก่ คณะกรรมการบริษัท และคณะกรรมการตรวจสอบ ณ วันที่
31 ธันวาคม 2543 บริษัทมีพนักงานทั้งสิ้น 393 คน โดยประมาณร้อยละ 60
เป็นพนักงานด้านการตลาด

คณะกรรมการบริษัท

บทบาท หน้าที่ และความรับผิดชอบของคณะกรรมการบริษัท

คณะกรรมการมีบทบาท หน้าที่ และความรับผิดชอบ โดยยึดตามข้อพึงปฏิบัติที่ดี
สำหรับกรรมการของบริษัทจดทะเบียน ดังนี้

1. การปฏิบัติหน้าที่ของคณะกรรมการ

คณะกรรมการของบริษัทฯ ได้ปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัทฯ และได้ปฏิบัติหน้าที่ตามวัตถุประสงค์
ข้อบังคับของบริษัท และมติที่ประชุมผู้ถือหุ้นของบริษัทฯ
ด้วยความระมัดระวังเพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

2. การทบทวนและให้ความเห็นชอบกับนโยบายที่เหมาะสม

คณะกรรมการของบริษัทฯ
รับผิดชอบในการทบทวนและให้ความเห็นชอบกับนโยบายและทิศทางการดำเนินงานของบริษัทฯ
ที่เสนอโดยฝ่ายจัดการ

3. การกำกับดูแลฝ่ายจัดการ

คณะกรรมการของบริษัทกำกับดูแลให้ฝ่ายจัดการดำเนินการตามนโยบายที่กำหนดไว้อย่างมีประสิทธิภาพ
และแจ้งให้ฝ่ายจัดการนำเสนอเรื่องที่มีสาระสำคัญต่อการดำเนินงานของบริษัท
รายการระหว่างบุคคลที่เกี่ยวโยงกันและอื่นๆให้พิจารณาโดยเป็นไปตามกฎระเบียบ
ข้อบังคับของสำนักงานกลต. และตลาดหลักทรัพย์
หากจำเป็นคณะกรรมการจะได้กำหนดให้มีการว่าจ้างที่ปรึกษาภายนอกเพื่อให้คำปรึกษาหรือความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัท

4. การจัดให้มีระบบการควบคุมภายในและการตรวจสอบภายใน

คณะกรรมการได้กำกับให้บริษัทฯ มีระบบการควบคุมภายใน และการตรวจสอบภายในที่มีประสิทธิผล
โดยจัดให้มีฝ่ายตรวจสอบและดูแลการปฏิบัติงานภายในเป็นผู้ติดตามและดำเนินการและร่วมประสานงานกับคณะกรรมการตรวจสอบ

5. การปฏิบัติหน้าที่อย่างเป็นอิสระของกรรมการที่ไม่ได้เป็นผู้บริหาร

กรรมการที่เป็นอิสระและกรรมการจากภายนอกของบริษัทฯ
ได้ใช้ดุลยพินิจของตนอย่างเป็นอิสระในการพิจารณากำหนดกลยุทธ์ การบริหารงาน
การแต่งตั้งกรรมการ และเรื่องที่มีผลกระทบต่อผลประโยชน์ของผู้มีส่วนได้เสียของบริษัทฯ
รวมถึงการเข้าถึงสารสนเทศทางการเงินและทางธุรกิจอื่นอย่างเพียงพอต่อการปฏิบัติหน้าที่

6. จริยธรรมธุรกิจและจรรยาบรรณ

คณะกรรมการได้จัดให้มี Compliance Manual ของบริษัทฯ เกี่ยวกับจรรยาบรรณ
และจริยธรรมทางธุรกิจ จริยธรรมของผู้บริหาร และพนักงาน
เพื่อใช้เป็นแนวทางปฏิบัติภายในองค์กร

ทั้งนี้ บริษัทฯ มีนางสาวนงลักษณ์ นิงสานนท์ เป็นเลขานุการบริษัทเพื่อช่วยดูแลกิจกรรมต่าง ๆ
ของคณะกรรมการ และช่วยให้คณะกรรมการบริษัทฯ
ปฏิบัติให้เป็นไปตามกฏหมายและระเบียบข้อบังคับที่เกี่ยวข้อง

รายชื่อและตำแหน่งของคณะกรรมการบริษัท

รายชื่อกรรมการบริษัท ณ วันที่ 15 มีนาคม 2544 มีดังนี้

+----+-----------------------+----------------------------------------+
|    | ชื่อ-สกุล กรรมการบริษัท    | ตำแหน่ง                                 |
+----+-----------------------+----------------------------------------+
| 1. | นายแองเจลโล จอห์น ยิน คู | ประธานกรรมการ                          |
+----+-----------------------+----------------------------------------+
| 2. | นายประมุท บุรณศิริ /1     | รองประธานกรรมการ                       |
+----+-----------------------+----------------------------------------+
| 3. | นายประดิษฐ์ ศวัสตนานนท์   | กรรมการและกรรมการตรวจสอบ               |
|    | /1                    |                                        |
+----+-----------------------+----------------------------------------+
| 4. | นายพิชาญ กุลละวณิชย์ /1,2 | กรรมการและกรรมการตรวจสอบ               |
+----+-----------------------+----------------------------------------+
| 5. | นายดอน ภาสะวนิช /1,2   | กรรมการและกรรมการตรวจสอบ               |
+----+-----------------------+----------------------------------------+
| 6. | นายพอล ไว ไค วอง      | กรรมการและกรรมการผู้จัดการ                |
+----+-----------------------+----------------------------------------+
| 7. | นายนิพ ไล โว           | กรรมการและกรรมการผู้จัดการ                |
+----+-----------------------+----------------------------------------+
| 8. | นางสาวจงกลณี           | กรรมการและกรรมการผู้จัดการ                |
|    | วงศ์ผาสุกโชติ            |                                        |
+----+-----------------------+----------------------------------------+
| 9. | นางสุชาดา โสตถิภาพกุล /2 | กรรมการและกรรมการผู้จัดการ                |
|    |                       |                                        |
|    |                       | ฝ่ายธุรกิจหลักทรัพย์ 2                       |
|    |                       | และฝ่ายบริหารสาขาในเขตกรุงเทพ             |
+----+-----------------------+----------------------------------------+
| 1  | นางสุภา เสริมสุขสกุลชัย /2 | กรรมการและกรรมการผู้จัดการ                |
| 0. |                       |                                        |
|    |                       | ฝ่าย                                    |
|    |                       | ธุรกิจหลักทรัพย์ 3 และ ฝ่ายบริหารสาขาเขตภูมิภาค |
+----+-----------------------+----------------------------------------+
| 1  | นายอาเธอร์ มินเชียง วัง   | กรรมการ                                |
| 1. |                       |                                        |
+----+-----------------------+----------------------------------------+
| 1  | นายแอนโธนี ยุง          | กรรมการ                                |
| 2. |                       |                                        |
+----+-----------------------+----------------------------------------+
| 1  | นายคิน วาพัน            | กรรมการ                                |
| 3. |                       |                                        |
+----+-----------------------+----------------------------------------+
| 1  | นายซี ออน เซย์          | กรรมการ                                |
| 4. |                       |                                        |
+----+-----------------------+----------------------------------------+

ทั้งนี้ รายชื่อผู้ที่เป็นกรรมการระหว่างปี 2543 มีดังนี้

  ----- ------------------------ -----------------------------------------
  15.   นายภควัต โกวิทวัฒนพงศ์ /3    กรรมการ

  16.   นายกัมปนาท โลหเจริญวนิช /3  กรรมการ

  17.   นางขนิษฐา สรรพอาษา /3     กรรมการ

  18.   นายประทีป วงศ์นิรันดร์ /3     กรรมการ

  19.   นายชาญ ศรีวิกรม์ /3         กรรมการ
  ----- ------------------------ -----------------------------------------

หมายเหตุ 1/ กรรมการอิสระ

2/ ต้องได้รับความเห็นชอบจากสำนักงาน กลต.

3/ กรรมการที่ลาออกระหว่างปี 2543

กรรมการผู้มีอำนาจลงนามแทนบริษัท

กรรมการผู้มีอำนาจลงนามผูกพันบริษัทจะต้องประกอบด้วยกรรมการที่มีรายชื่อต่อไปนี้
ลงนามร่วมกันสองท่านโดยไม่ต้องประทับตราสำคัญของบริษัท

1) นายพอล ไว ไค วอง 2) นายนิพ ไล โว 3) นางสาวจงกลณี วงศ์ผาสุกโชติ 4) นางสุชาดา
โสตถิภาพกุล 5) นางสุภา เสริมสุขสกุลชัย 6) นายอาเธอร์ มินเชียง วัง และ 7) นายคิน วา
พัน

คณะกรรมการตรวจสอบ

คณะกรรมการตรวจสอบ คือ คณะกรรมการชุดย่อยของคณะกรรมการบริษัท
ซึ่งจะเข้ามาช่วยคณะกรรมการปฏิบัติงาน เพื่อให้กิจการมีการกำกับดูแลที่ดี
พร้อมทั้งช่วยแบ่งเบาภาระของกรรมการบริษัทเพื่อให้เกิดความคล่องตัวในการจัดการ
โดยองค์ประกอบของคณะกรรมการตรวจสอบ ต้องประกอบด้วยกรรมการที่มีความเป็นอิสระอย่างน้อย
3 คน

ที่ประชุมคณะกรรมการของบริษัทฯ ครั้งที่ 14/2542 ในวันที่ 28 ธันวาคม 2542
ได้อนุมัติการแต่งตั้งคณะกรรมการตรวจสอบ โดยมีรายนามคณะกรรมการตรวจสอบ ดังนี้

1. นายประทีป วงศ์นิรันดร์ ประธานกรรมการตรวจสอบ

2. นายชาญ ศรีวิกรม์ กรรมการตรวจสอบ

3. นายประดิษฐ์ สวัสตนานนท์ กรรมการตรวจสอบ

เมื่อวันที่ 13 พฤศิจกายน 2543 และวันที่ 30 พฤศจิกายน 2543 นายประทีป วงศ์นิรันดร์
และนายชาญ ศรีวิกรม์ ได้ลาออกจากกรรมการและกรรมการตรวจสอบ อย่างไรก็ตาม บริษัทฯ
อยู่ระหว่างการขออนุมัติแต่งตั้งกรรมการใหม่ 2 ท่าน
เป็นกรรมการตรวจสอบและกรรมการอิสระของบริษัทฯ ซึ่งคาดว่า จะได้รับอนุมัติภายในไตรมาส 2
ปี 2544 นี้

ทั้งนี้ คณะกรรมการตรวจสอบทุกท่าน เป็นกรรมการอิสระ ที่ไม่ได้เป็นเจ้าหน้าที่หรือลูกจ้างของบริษัท
ประธานกรรมการตรวจสอบและกรรมการตรวจสอบมีวาระในการดำรงตำแหน่งครั้งละ 2 ปี

บทบาท หน้าที่ และความรับผิดชอบของคณะกรรมการตรวจสอบ

บทบาท อำนาจหน้าที่
ความรับผิดชอบของคณะกรรมการตรวจสอบซึ่งต้องรายงานต่อคณะกรรมการบริษัท มีดังต่อไปนี้

1. สอบทานให้บริษัทมีการรายงานทางการเงินอย่างถูกต้องและเปิดเผยอย่างเพียงพอ
โดยการประสานงานกับผู้สอบบัญชีภายนอกและผู้บริหารที่รับผิดชอบ พร้อมทั้ง
จัดทำรายงานทางการเงินทั้งรายไตรมาสและประจำปี

2.
สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี)

3. สอบทานการปฎิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจหลักทรัพย์

4.
พิจารณาคัดเลือกและเสนอแต่งตั้งผู้สอบบัญชีของบริษัทรวมถึงพิจารณาเสนอค่าตอบแทนของผู้สอบบัญชี
โดยคำนึงถึงความน่าเชื่อถือ ความเพียงพอของทรัพยากร และปริมาณการตรวจสอบของ

สำนักงานตรวจสอบบัญชีนั้น
รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัท

5. พิจารณาเปิดเผยข้อมูลของบริษัทในกรณีที่เกิดรายการเกี่ยวโยง
หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6. ปฏิบัติการอื่นใดตามที่คณะกรรมการบริษัทมอบหมายและคณะกรรมการตรวจสอบเห็นชอบด้วย เช่น
ทบทวนนโยบายการบริหารทางการเงินและบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร
ทบทวนร่วมกับผู้บริหารของบริษัทในรายงานสำคัญ ๆ ที่ต้องเสนอต่อสาธารณชนตามที่กฎหมายกำหนด
ได้แก่ บทรายงานและวิเคราะห์ของฝ่ายบริหาร เป็นต้น

7. จัดทำรายงานกิจกรรมของคณะกรรมการตรวจสอบ โดยเปิดเผยไว้ในรายงานประจำปีของบริษัท

8. คณะกรรมการตรวจสอบอาจแสวงหาความเห็นที่เป็นอิสระจากที่ปรึกษาทางวิชาชีพอื่นใด
เมื่อเห็นว่าจำเป็นด้วยค่าใช้จ่ายของบริษัท

ผู้บริหารของบริษัท

ณ วันที่ 15 มีนาคม 2544 บริษัทมีผู้บริหาร ดังนี้

+-----+-------------------------+--------------------------------------+
|     | ชื่อ-สกุล                  | ตำแหน่ง                               |
+-----+-------------------------+--------------------------------------+
| 1.  | นางสาว บี เล็ง ออย /1     | กรรมการผู้จัดการ                        |
+-----+-------------------------+--------------------------------------+
| 2.  | นายนิพ ไล โว             | กรรมการผู้จัดการ                        |
+-----+-------------------------+--------------------------------------+
| 3.  | นางสาวจงกลณี วงศ์ผาสุกโชติ  | กรรมการผู้จัดการ                        |
+-----+-------------------------+--------------------------------------+
| 4.  | นายพอล ไว ไค วอง        | กรรมการผู้จัดการ                        |
+-----+-------------------------+--------------------------------------+
| 5.  | นายวิศิษฐ์ วงศ์ไพศาล /2     | President                            |
+-----+-------------------------+--------------------------------------+
| 6.  | นางสุชาดา โสตถิภาพกุล /2   | กรรมการผู้จัดการ ฝ่ายธุรกิจหลักทรัพย์ 2       |
|     |                         |                                      |
|     |                         | และฝ่ายบริหารสาขาในเขตกรุงเทพ           |
+-----+-------------------------+--------------------------------------+
| 7.  | นางสุภา เสริมสุขสกุลชัย /2   | กรรมการผู้จัดการ ฝ่ายธุรกิจหลักทรัพย์ 3       |
|     |                         |                                      |
|     |                         | และ ฝ่ายบริหารสาขาเขตภูมิภาค             |
+-----+-------------------------+--------------------------------------+
| 8.  | นายสุวัฒน์ เหล่าภราดรชัย     | ผู้ช่วยกรรมการผู้จัดการ                    |
|     |                         | ฝ่ายบริหารเงินทุนส่วนบุคคล                 |
+-----+-------------------------+--------------------------------------+
| 9.  | นางสาวเพ็ญนิภา ทัพพะรังสี    | ผู้ช่วยกรรมการผู้จัดการ สำนักบริหาร          |
+-----+-------------------------+--------------------------------------+
| 10. | นางสาวศรัญญา หลากสุขถม    | ผู้อำนวยการอาวุโส ฝ่ายปฎิบัติการ            |
+-----+-------------------------+--------------------------------------+
| 11. | นางสาวบุษบา แตงสุวรรณ     | ผู้อำนวยการอาวุโส ฝ่ายตราสารหนี้           |
+-----+-------------------------+--------------------------------------+
| 12. | นางสาวกิติวรรณ ธัญน้อม      | ผู้อำนวยการฝ่ายการเงินและบัญชี             |
+-----+-------------------------+--------------------------------------+

หมายเหตุ 1/ ต้องได้รับการแต่งตั้งจากกรรมการบริษัท

2/ ต้องได้รับอนุมัติจากสำนักงาน กลต.

9.2 การสรรหากรรมการและผู้บริหาร

การแต่งตั้งบุคคลที่จะเป็นกรรมการและผู้บริหารระดับสูงของบริษัทนั้น
จะเป็นไปตามพระราชบัญญัติหลักทรัพย์และตลาดหลักทรัพย์ พ.ศ. 2535 และข้อบังคับของบริษัท

ณ วันที่ 15 มีนาคม 2544 บริษัทมีคณะกรรมการที่มาจาก KGI GROUP
ซึ่งเป็นผู้ถือหุ้นรายใหญ่ของบริษัทฯ จำนวน 7 คน คือ 1) นายแองเจลโล จอห์น ยิน คู 2)
นายพอล ไว ไค วอง 3) นายนิพ ไล โว 4) นายอาเธอร์ มินเชียง วัง 5) นายแอนโธนี ยุง
6) นายคิน วาพัน และ 7) นายซี ออน เซย์

ทั้งนี้ ผู้ถือหุ้นรายย่อยมีสิทธิในการเลือกตั้งกรรมการในการประชุมผู้ถือหุ้น ตามหลักเกณฑ์ ดังนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้ผู้ใดมากน้อยเพียงใดไม่ได้

  3. บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

9.3 ค่าตอบแทนผู้บริหาร

ค่าตอบแทนกรรมการ

ในปี 2543 ค่าตอบแทนของกรรมการไทยจำนวน 7 คน คิดเป็นเงิน 5.89 ล้านบาท
โดยเป็นค่าตอบแทนในรูปเบี้ยประชุม 1.89 ล้านบาท ค่าบำเหน็จกรรมการ 2.80 ล้านบาท
และค่าบำเหน็จกรรมการตรวจสอบ 1.20 ล้านบาท ซึ่งแปรตามผลการดำเนินงานของบริษัทฯ ทั้งนี้
กรรมการชาวต่างชาติไม่ได้รับค่าเบี้ยประชุมและโบนัส
และสำหรับกรรมการบริหารที่ได้รับค่าตอบแทนในฐานะผู้บริหารด้วย
ได้แยกแสดงไว่ในค่าตอบแทนของผู้บริหารแล้ว

ค่าตอบแทนผู้บริหาร

ในปี 2543 ผู้บริหารจำนวน 18 ท่าน ได้รับค่าตอบแทนรวม 64.56 ล้านบาท
โดยเป็นค่าตอบแทนในรูปเงินเดือน 39.10 ล้านบาท โบนัสและผลตอบแทนการตลาด 8.39
ล้านบาท เงินกองทุนสำรองเลี้ยงชีพ 1.05 ล้านบาท เงินชดเชยการออกจากงาน โดยสมัครใจ
3.80 ล้านบาท และค่าตอบแทนในการเลิกจ้างพนักงาน 12.22 ล้านบาท ทั้งนี้
ไม่รวมค่าตอบแทนของผู้อำนวยการฝ่ายการเงินและบัญชี

9.4 การกำกับดูแลกิจการ

คณะกรรมการบริษัทฯ มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
Best Practice) ที่เป็นไปตามแนวทางของตลาดหลักทรัพย์
ซึ่งคณะกรรมการบริษัทมั่นใจว่าจะสร้างความเชื่อมั่นให้เกิดแก่ผู้ถือหุ้น ผู้ลงทุน
และผู้ที่เกี่ยวข้องทุกฝ่ายได้ โดยมีแนวทางสำคัญ สรุปได้ดังนี้

  1. คณะกรรมการบริษัทฯ ประกอบด้วยกรรมการที่เป็นอิสระ
  และกรรมการจากภายนอกที่ไม่ได้เป็นผู้บริหารในจำนวนที่เพียงพอที่จะสามารถสร้างกลไกเพื่อถ่วงดุลอำนาจภายในคณะกรรมการของบริษัทฯ

  2. คณะกรรมการมีการกำหนดบทบาท หน้าที่และความรับผิดชอบที่มีการปฏิบัติตามข้อพึงปฏิบัติที่ดี
  และระมัดระวังผลประโยชน์ของบริษัทและผู้ถือหุ้นโดยสม่ำเสมอ

  3. คณะกรรมการมีการแต่งตั้งกรรมการเฉพาะเรื่องเพื่อช่วยดูแลงานด้านต่าง ๆ
  ให้เป็นไปตามนโยบายที่กำหนดไว้

  4. กรรมการบริษัทฯ ใช้ดุลยพินิจในการพิจารณาการรับตำแหน่งในบริษัทอื่น ทั้งนี้
  เพื่อไม่ให้กระทบต่อการบริหารงานของบริษัทฯ

  5. คณะกรรมการมีการกำหนดค่าตอบแทนกรรมการอย่างชัดเจน และโปร่งใส
  โดยต้องได้รับอนุมัติจากที่ประชุมผู้ถือหุ้น

  6. คณะกรรมการบริษัทฯ จัดให้มีการประชุมอย่างสม่ำเสมอ
  และเป็นการประชุมที่ครบองค์ประชุมทุกครั้ง

  7. คณะกรรมการถือปฏิบัติตามข้อพึงปฏิบัติที่ดีสำหรับการจัดประชุมผู้ถือหุ้น
  เพื่อให้การประชุมผู้ถือหุ้นเป็นไปด้วยความโปร่งใส ชอบธรรม และเป็นประโยชน์ต่อผู้ถือหุ้นทุกราย

9.5 การป้องกันการนำข้อมูลภายในไปใช้ประโยชน์ของผู้บริหาร

บริษัทฯ มีนโยบายในการป้องกันไม่ให้ผู้บริหารนำข้อมูลภายในไปใช้เพื่อผลประโยชน์ส่วนตน
รวมทั้งเพื่อการซื้อขายหลักทรัพย์ โดยกำหนดให้ผู้บริหารรายงานการซื้อขายหลักทรัพย์
และในการประชุมคณะกรรมการเพื่ออนุมัติงบการเงินของบริษัทฯ ในทุกไตรมาส
จะมีการพิจารณาวาระเกี่ยวกับการเปลี่ยนแปลงการถือครองหลักทรัพย์ของผู้บริหารทุกท่าน
ในกรณีที่เข้าข่ายการซื้อขายโดยใช้ข้อมูลภายใน จะมีการพิจารณาตรวจสอบรายการดังกล่าวทันที

9.6 บุคลากร

ณ วันที่ 31 ธันวาคม 2543 บริษัทมีจำนวนพนักงานทั้งสิ้น 393 คน
(พนักงานของบริษัทและบริษัทย่อยรวม 462 คน) โดยแบ่งเป็นสายงานหลัก ได้ดังนี้

  1. สายงานธุรกิจหลักทรัพย์ จำนวน 250 คน

  2. สายงานด้านสนับสนุนธุรกิจหลักทรัพย์ จำนวน 44 คน

  3. สายงานบัญชีและการเงิน จำนวน 10 คน

  4. อื่นๆ จำนวน 89 คน

  รวม จำนวน 393 คน

หมายเหตุ จำนวนพนักงานดังกล่าว เป็นพนักงานที่ประจำอยู่ในสาขา จำนวนทั้งสิ้น 118 คน

ข้อพิพาทแรงงานในช่วง 3 ปีที่ผ่านมา

เมื่อวันที่ 5 ตุลาคม 2543 พนักงานได้ยื่นข้อเรียกร้องเพื่อกำหนดข้อตกลงเกี่ยวกับสภาพการจ้าง
รวม 15 ข้อ ต่อกระทรวงแรงงาน ซึ่งในวันที่ 18 มกราคม 2544
ตัวแทนพนักงานและบริษัทสามารถตกลงกันได้ด้วยดี
แต่อย่างไรก็ตามยังคงมีพนักงานบางรายท่านที่ได้ดำเนินการยื่นข้อเรียกร้องขอค่าเสียหายจากบริษัทต่อกรมแรงงาน
โดยมีรายละเอียดเรื่องความเสี่ยงเกี่ยวกับความขัดแย้งระหว่างบริษัทและพนักงาน

ในปี 2543 พนักงานจำนวน 393 คน ได้รับค่าตอบแทนรวม 331.49 ล้านบาท ^(/1)
โดยเป็นค่าตอบแทนในรูปเงินเดือน 183.88 ล้านบาท โบนัสและผลตอบแทนการตลาด 119.99
ล้านบาท เงินชดเชยการออกจากงานด้วยความสมัตรใจ 11.7 ล้านบาท
เงินชดเชยจากการเลิกจ้าง 12.2 ล้านบาท และเงินกองทุนสำรองเลี้ยงชีพ 3.72 ล้านบาท

หมายเหตุ /1 เป็นจำนวนเงินที่จ่ายจริง แต่ตัวเลขในงบการเเงินจำนวน 328 ล้านบาท
เป็นตัวเลขที่ยังไม่ได้ปรับปรุง